**Monestir de Sant Pau del Camp de Barcelona**

Monestir de Sant Pau del Camp de Barcelona

**Autor:**[**Pere**](https://viatjarambduesmaletes.com/author/admin/)**| 13 / 03 / 2023 | Categories:**[**Visites per Barcelona**](https://viatjarambduesmaletes.com/categoria/visites-per-barcelona/)**| Etiquetes:**[**Monestir**](https://viatjarambduesmaletes.com/etiqueta/monestir/)**|**[**Sense comentaris**](https://viatjarambduesmaletes.com/monestir-de-sant-pau-del-camp/#respond)

L’església romànica de Sant Pau del Camp reconstruïda entre els segles XI I XII és la més antiga conservada de Barcelona.

De planta grega té un transsepte amb cimbori i una capçalera amb un absis i dues absidioles.

***Monestir***

L’antic monestir benedictí de Sant Pau del Camp va ser l’únic cenobi masculí a la seva època.

El nom prové de la seva situació al mig del camp als afores de la ciutat comtal.

Està ubicat al barri del Raval de Barcelona.

***El Raval***

El Raval és un barri del districte de Ciutat Vella de Barcelona creat per l’ampliació de les muralles medievals de la ciutat.

***Camí de Sant Jaume***

El carrer de Sant Pau forma part del camí de Sant Jaume que connecta amb Montserrat.

Aquest camí secundari enllaça amb el que va de Sant Pere de Rodes fins a Santiago de Compostel·la.

***Breu història del monestir de Sant Pau del Camp***

La fundació del monestir s’atribueix al comte de Barcelona Guifré II durant el segle X

L’any 985 va ser destruït pel cabdill musulmà Almansor del califat de Còrdova.

El 1117 va ser restaurat pel matrimoni Geribert Guitard i Rotlendis i es va unir al monestir de Sant Cugat del Vallès com a priorat.

Entre el 1508 i 1593 va dependre del monestir de Montserrat per tornar després a l’anterior jurisdicció.

L’any 1617 s’uneix al de Sant Pere de la Portella fins al 1672 que s’instal·la el noviciat de la Congregació Claustral Tarraconense.

La desamortització de 1835  va comportar l’abandonament definitiu de la comunitat monàstica.

El 1842 va ser una escola i entre 1855 i 1890 una caserna militar. (118 paraules)

***Joan Safont i de Ferrer***

*L’últim abat del monestir va ser Joan Safont i de Ferrer (1789- 1847).*

*Va ser catedràtic de filosofia del col·legi de Sant Pau el Camp i de la Universitat de Barcelona i membre de l’Acadèmia de Bones Lletres, teòleg, matemàtic i astrònom.*

*És conegut pel seu gabinet de física de Sant Pau on destaca la construcció d’una màquina de vapor que arrossegava un tren i un treball sobre l’esfera el·líptica copernicana anomenat Sistema Planetari i Cometari Copernicà.*

***Mapa comarcal i plànol de Barcelona / Monestir de Sant Pau del Camp***

Barcelona és la capital de la comarca del Barcelonès, de la província homònima i de la comunitat autònoma de Catalunya.

***Localització***

Barcelona / Monestir de Sant Pau del Camp

***Plànol del monestir de Sant Pau del Camp / Sala d’exposicions***

La capçalera de l’església amb l’absis i les dues absidioles estan orientades a l’est amb una alineació irregular.

El motiu era fer coincidir l’entrada màxima de llum amb el dia de Sant Pau que és el 29 de juny.

***Sala d’exposicions***

Sala on s’organitzen exposicions de pintura i escultures.

***Sant Galdric***

*Sant Galdric (820-900) va ser un monjo benedictí originari de la població occitana de Viéleville que va defensar els pagesos i la pagesia dels maltractaments dels senyors feudals. Va ser enterrat al monestir de Santa Maria del Canigó.*

*L’any 1654 durant la guerra dels Segadors les seves restes van ser traslladades al monestir de Sant Pau del Camp fins a l’any 1781 que van ser retornades.*

*Va ser el patró dels pagesos catalans fins al decret de Nova Planta de 1714 substituït per Sant Isidre.*

*L’any 2013 va ser donada pel bisbat de Perpinyà-Elna una relíquia del sant a la parròquia de Sant Pau del Camp. (106 paaules)*

***Monestir de Sant Pau del Camp***

El conjunt monàstic envoltat d’una zona enjardinada conserva l’església i el claustre romànics i l’antiga casa abacial.

L’any 1940 va començar la restauració del monestir després de la Guerra Civil de 1936.

***Casa abacial***

L’edifici del segle XVIII construït damunt de la sala noble dels segles XIV i XV és avui la rectoria de la parròquia.

***Façana principal***

La façana orientada a l’oest destaca per la seva portalada i pel matacà que defensava la porta.

Està decorada amb una doble arqueria suportada per mènsules, un òcul i dues finestres.

***Portada***

La portada flanquejada per dues columnes presenta una arquivolta de mig punt al voltant del timpà i un guardapols.

Per sobre destaquen els cinc relleus que representen els quatre evangelistes i la mà de Déu beneint.

En el timpà hi ha esculpida la figura de Crist en Majestat entre sant Pere i sant Pau.

Els dos capitells que sostenen la llinda estan datats entre els segles VI i VII.

***Interior***

L’interior també està decorat amb arcuacions llombardes com a l’exterior.

***Transsepte***

El transsepte integra un absis central, dues absidioles i el creuer on va ser construït el cimbori.

***Nau***

El temple té una nau coberta amb volta de canó suportada per arcs torals de mig punt.

La nau finalitza en l’absis central que acull l’altar major i on s’obren tres finestres de doble esqueixada.

***Absidioles***

Les absidioles mostren en el centre una finestra de doble esqueixada.

***Cimbori***

El cimbori de base quadrada cobert per una cúpula semiesfèrica passa a ser octogonal per mitjà de quatre trompes.

***Sant Pau***

Escultura moderna de sant Pau.

***Creu***

Còpia de la creu romànica de Riells del monestir de Sant Miquel del Fai.

***Mare de Déu***

Rèplica de la Mare de Déu de Sant Pau del Camp del segle XII-XIII.

***Crucificat***

Crucificat de l’absidiola nord.

***Campanar***

El cimbori està coronat per un campanar de cadireta de dos ulls.

***Claustre***

El claustre romànic del segle XII té quatre pilastres a les cantonades que tanquen les galeries de columnes geminades.

Destaquen els arcs polilobulats d’influència musulmana i els capitells historiats.

***Sala capitular***

La sala capitular s’obre al claustre amb una portada que té un arc de mig punt i dos finestrals biforats d’estil gòtic.

***Sepulcres***

Al voltant del claustre hi ha dues tombes dels comtes de Bell-lloc que van ser protectors del monestir.

***Làpida***

Làpida sepulcral del comte Guifré II situada a la sala capitular.

***Galeria***

Les galeries del claustre cobertes amb embigat delimiten un pati de planta quadrada.

***Capitells***

Els capitells originals representen motius vegetals, animals fantàstics, lluites entre guerrers i monstres i escenes bíbliques.

***Absis***

L’absis central mostra arcuacions cegues i lesenes del tipus llombard mentre que les absidioles només arcs.

***Porta dels pelegrins***

La porta rep aquest nom perquè era l’accés al monestir dels pelegrins del camí de Sant Jaume.

**Final de l’article – Veure**[**VISITES PER BARCELONA**](https://viatjarambduesmaletes.com/visites-per-barcelona/)

* **Resultats de l'anàlisi:**
* **Problemes (4)**
* [Distribució de subtítols](https://yoa.st/34x?php_version=7.4&platform=wordpress&platform_version=6.2&software=free&software_version=20.5&days_active=365plus&user_language=ca): 15 seccions del text tenen més de 300 paraules i no s'usa cap subtítol per a separar-ne el contingut. [Afegiu subtítols per a millorar-ne la llegibilitat](https://yoa.st/34y?php_version=7.4&platform=wordpress&platform_version=6.2&software=free&software_version=20.5&days_active=365plus&user_language=ca).
* [Mida del paràgraf](https://yoa.st/35d?php_version=7.4&platform=wordpress&platform_version=6.2&software=free&software_version=20.5&days_active=365plus&user_language=ca): 34 dels paràgrafs contenen més del màxim recomanat de 150 paraules. [Escurceu els paràgrafs](https://yoa.st/35e?php_version=7.4&platform=wordpress&platform_version=6.2&software=free&software_version=20.5&days_active=365plus&user_language=ca)
* [Mida de la frase](https://yoa.st/34v?php_version=7.4&platform=wordpress&platform_version=6.2&software=free&software_version=20.5&days_active=365plus&user_language=ca): 55.1% de les frases contenen més de 25 paraules, que és més del màxim recomanat de 25%. [Prova d'escurçar les frases](https://yoa.st/34w?php_version=7.4&platform=wordpress&platform_version=6.2&software=free&software_version=20.5&days_active=365plus&user_language=ca).
* [Paraules de transició](https://yoa.st/34z?php_version=7.4&platform=wordpress&platform_version=6.2&software=free&software_version=20.5&days_active=365plus&user_language=ca): Només 2.9% de les frases contenen paraules de transició, i no és suficient. [Utilitzeu-ne més](https://yoa.st/35a?php_version=7.4&platform=wordpress&platform_version=6.2&software=free&software_version=20.5&days_active=365plus&user_language=ca).